ΔΙΚΑΙΟΛΟΓΗΤΙΚΑ ΓΙΑ ΕΠΙΔΟΜΑ ΑΦΕΡΕΓΓΥΟΤΗΤΑΣ
1. Εξουσιοδότηση προς τους πληρεξουσίους δικηγόρους σας εις τριπλούν, προκειμένου να υποβάλουμε τις Αιτήσεις και τα δικαιολογητικά σας στις εκάστοτε αρμόδιες υπηρεσίες, ώστε να σας χορηγηθεί η παροχή αφερεγγυότητας (επισυνημμένη στο μήνυμα ως «ΕΞΟΥΣΙΟΔΟΤΗΣΗ») με θεωρημένο το γνήσιο της υπογραφής σας

2. Συμπληρωμένη Αίτηση του ΟΑΕΔ (επισυνημμένη στο μήνυμα ως «ΑΙΤΗΣΗ ΠΡΟΣ ΟΑΕΔ») με θεωρημένο το γνήσιο της υπογραφής σας

3. Υπεύθυνη Δήλωση με τα στοιχεία σας και το ύψος των απαιτήσεών σας για το επίμαχο διάστημα (Φεβρουάριος 2017 έως 27 Ιουλίου 2017) (επισυνημμένη στο μήνυμα ως «ΥΔ ΠΡΟΣ ΟΑΕΔ») με θεωρημένο το γνήσιο της υπογραφής σας

4. Αντίγραφο της αστυνομικής σας ταυτότητας

5. Αντίγραφο από την πρώτη σελίδα του βιβλιαρίου ΕΤΕ (Εθνική Τράπεζα της Ελλάδας), στο οποίο να εμφαίνεστε ως πρώτοι δικαιούχοι του λογαριασμού, καθώς και να προκύπτει ο αριθμός IBAN
6. Εκκαθαριστικό Εφορίας (το τελευταίο εκκαθαριστικό)

7. Αντίγραφο από το βιβλιάριο του Ταμείου σας, από το οποίο να προκύπτει ο ΑΜΚΑ και ο Αριθμός Μητρώου Ασφαλισμένου του Ασφαλιστικού σας φορέα (όποιος κι αν είναι αυτός, ΙΚΑ, ΕΤΑΠ-ΜΜΕ, ΤΣΜΕΔΕ κλπ)

8. Πιστοποιητικό οικογενειακής κατάστασης (εφόσον είστε έγγαμος/η ή έχετε τέκνα)

9. Αντίγραφο της τελευταίας τροποποιητικής σύμβασης εργασίας για την μείωση των αποδοχών σας

10. Αντίγραφο του τελευταίου εκκαθαριστικού μισθοδοσίας σας, από το οποίο προκύπτει η ανάλυση του μισθού σας (βασικός μισθός, επιδόματα κλπ)
Οδηγίες συμπλήρωσης-κατάθεσης δικαιολογητικών:

1. Τα δικαιολογητικά θα προσκομίζονται στην Γραμματεία της ΕΣΠΗΤ μέσα σε διαφάνεια με την σειρά που αναφέρονται ανωτέρω. Σε περίπτωση έλλειψης κάποιου από τα αιτούμενα στοιχεία, θα το αναφέρετε σε post-it στην μπροστινή θέση, ώστε να είναι εμφανές.
2. Όπου σας ζητείται να αναφέρετε τις αποδοχές σας, εννοούνται πάντα ΟΙ ΜΙΚΤΕΣ
3. Και τα τρία έγγραφα που ζητούνται ενυπόγραφα (ΕΞΟΥΣΙΟΔΟΤΗΣΗ, ΥΔ ΠΡΟΣ ΟΑΕΔ και ΑΙΤΗΣΗ ΠΡΟΣ ΟΑΕΔ), θα φέρουν θεώρηση από Αστυνομικό Τμήμα ή ΚΕΠ για το γνήσιο της υπογραφής σας
4. Στην ΥΔ ΠΡΟΣ ΟΑΕΔ, θα πρέπει να συμπληρώσετε τα στοιχεία, που έχουμε αφήσει κενά. Στην γενική προϋπηρεσία, θα προσμετρήσετε κάθε χρονικό διάστημα, που έχετε διανύσει στην ειδικότητά σας, (αν πχ έχετε ξεκινήσει από 1/1/2000 στον ΔΟΛ ΑΕ και από 1/1/2010 μέχρι 31/12/2018 στην PMP, θα δηλώσετε ως γενική προϋπηρεσία 18 έτη). Ως προς τα τέκνα, θα δηλώσετε τον αριθμό των προστατευομένων μελών σας, αν δηλαδή έχετε ανήλικο τέκνο ή τέκνο μέχρι 24 ετών, που σπουδάζει σε αναγνωρισμένη Σχολή ΑΕΙ ή ΤΕΙ. Στην ΣΣΕ που εφαρμόζεται στην εργασιακή σας σχέση, θα αναφέρεται την Ένωση, στην οποία ανήκετε (ΕΣΠΗΤ, ΕΣΗΕΑ ή ΕΠΗΕΑ).
ΣΗΜΕΙΩΣΗ: Όσον αφορά στους συναδέλφους μέλη της Ένωσης που απασχολούνταν και αμείβονταν με ΔΠΥ και επειδή σταθερή θέση της Ένωσή μας είναι ότι πρόκειται σαφέστατα για περιπτώσεις που υποκρύπτουν γνήσιες συμβάσεις εξαρτημένης εργασίας, αφού στην πραγματικότητα επρόκειτο για ίδιες ακριβώς εργασιακές υποχρεώσεις, καλό είναι οι συνάδελφοι (έστω και πιλοτικά) προκειμένου να καταστεί δυνατή η νομική διεκδίκηση της καταβολής και σε αυτούς του ιδίου επιδόματος που τυπικά αφορά μόνο τους ενταγμένους σε μισθολόγιο συναδέλφους : 

1. Να καταθέσουν και αυτοί τα αυτά δικαιολογητικά για το επίδομα 

2. σε συνεννόηση με την Νομική μας Υπηρεσία να επιδιώξουν στις δικαστικές διεκδικήσεις τους πάσης φύσης δεδουλευμένες αποδοχές τους και την αποδοχή του αιτήματος για τη δικαστική αναγνώριση ότι απασχολούνταν στην πραγματικότητα υπό καθεστώς εξαρτημένης εργασίας και ως προς όλες τις έννομες συνέπειες αυτής της αναγνώρισης (εργασιακές, μισθολογικές, ασφαλιστικές) ώστε με την ύπαρξη δεδικασμένου από τις θετικές δικαστικές αποφάσεις τους να καταστεί δυνατή η διεκδίκηση αποζημίωσης καταγγελίας της σύμβασης  με βάση την πρόσφατη νομοθετική ρύθμιση για την βλαπτική μεταβολή λόγω μη καταβολής δεδουλευμένων σε εργαζόμενο και την δυνατότητα διεκδίκησης επιδόματος ανεργίας και αποζημίωσης καταγγελίας (απόλυσης).

Παράκληση: όσοι ενδιαφέρονται, παρακαλούνται να προσκομίσουν τα ανωτέρω έγγραφα με την σειρά, που αναφέρονται μέχρι την Πέμπτη 29/3/2018 στα Γραφεία της ΕΣΠΗΤ (Βαλαωρίτου 9, Αθήνα).

